[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 23.6.2010

COM(2010)347 τελικό

2008/0192 (COD)

ΓΝΩΜΗ ΤΗΣ ΕΠΙΤΡΟΠΗΣ

σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την εφαρμογή της αρχής της ίσης μεταχείρισης ανδρών και γυναικών που ασκούν αυτοτελή επαγγελματική δραστηριότητα και την κατάργηση της οδηγίας 86/613/EΟΚ

2008/0192 (COD)

ΓΝΩΜΗ ΤΗΣ ΕΠΙΤΡΟΠΗΣ

σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την εφαρμογή της αρχής της ίσης μεταχείρισης ανδρών και γυναικών που ασκούν αυτοτελή επαγγελματική δραστηριότητα και την κατάργηση της οδηγίας 86/613/EΟΚ

1. Εισαγωγη

Το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης, προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή διατυπώνει παρακάτω την γνώμη της για τις 17 τροπολογίες που πρότεινε το Κοινοβούλιο.

2. ιστορικο

Η Επιτροπή ενέκρινε στις 3 Οκτωβρίου 2008 την πρόταση οδηγίας της[1] και τη διαβίβασε στο Ευρωπαϊκό Κοινοβούλιο και το Συμβούλιο την ίδια ημέρα προκειμένου να εγκριθεί με τη διαδικασία της συναπόφασης, όπως ορίζει το άρθρο 251 της συνθήκης ΕΚ.

Η Ευρωπαϊκή Οικονομική και Κοινωνική Επιτροπή γνωμοδότησε στις 24 Μαρτίου 2009.

Στις 6 Μαΐου 2009, το Ευρωπαϊκό Κοινοβούλιο ενέκρινε, σε πρώτη ανάγνωση, νομοθετικό ψήφισμα με το οποίο ενέκρινε την πρόταση της Επιτροπής με 28 τροπολογίες[2]. Η Επιτροπή ανακοίνωσε στην ολομέλεια του Ευρωπαϊκού Κοινοβουλίου ότι είναι σε θέση να δεχτεί τις περισσότερες τροπολογίες, στο σύνολό τους ή επί της ουσίας.

Το Συμβούλιο, σύμφωνα με το άρθρο 251 της συνθήκης ΕΚ, κατέληξε σε πολιτική συμφωνία όσον αφορά την πρόταση στις 30 Νοεμβρίου 2009 και ενέκρινε επισήμως τη θέση του σε πρώτη ανάγνωση στις 8 Μαρτίου 2010[3].

Η Επιτροπή ενέκρινε την ανακοίνωσή της προς το Ευρωπαϊκό Κοινοβούλιο για τη θέση του Συμβουλίου σε πρώτη ανάγνωση στις 22 Μαρτίου 2010[4].

3. Σκοποσ της προτασησ

Ο σκοπός της πρότασης της Επιτροπής είναι να τροποποιήσει το νομικό πλαίσιο της Κοινότητας σχετικά με την εφαρμογή της αρχής της ίσης μεταχείρισης γυναικών και ανδρών για τους αυτοαπασχολούμενους και τις/τους συζύγους τους.

Εισάγονται ουσιαστικές τροποποιήσεις της ισχύουσας οδηγίας που χρονολογείται από το 1986. Καταρχήν, διευρύνεται η έννοια των συζύγων, στην οποία συμπεριλαμβάνονται οι σύντροφοι συμβίωσης, εφόσον αναγνωρίζονται από την εθνική νομοθεσία. Δεύτερον, η πρόταση προβλέπει ότι ο/η συμβοηθών/συμβοηθούσα σύζυγος του αυτοαπασχολούμενου εργαζόμενου, λόγω της συμβολής του/της στη δραστηριότητα της οικογενειακής επιχείρησης, πρέπει να μπορεί να δικαιούται, ύστερα από αίτημά του/της, κοινωνική προστασία. Τέλος, η πρόταση προβλέπει ότι οι αυτοαπασχολούμενες εργαζόμενες και οι συμβοηθούσες σύζυγοι μπορούν να δικαιούνται, ύστερα από αίτημά τους, άδεια μητρότητα που τους επιτρέπει να διακόψουν τις επαγγελματικές τους δραστηριότητες για μια περίοδο τουλάχιστον 14 εβδομάδων.

4. Γνωμη της επιτροπησ για τισ τροπολογιες του ευρωπαϊκου κοινοβουλιου

Στην ανακοίνωσή της για τη θέση του Συμβουλίου σε πρώτη ανάγνωση, η Επιτροπή, αν και παραδέχθηκε ότι η θέση του Συμβουλίου σε πρώτη ανάγνωση δεν αντιστοιχεί, σε πολλά βασικά σημεία, στην αρχική της πρόταση, κατέληξε ότι ο μόνος τρόπος για να προχωρήσει η διαδικασία ήταν να υποστηρίξει τη θέση του Συμβουλίου σε πρώτη ανάγνωση.

Το Ευρωπαϊκό Κοινοβούλιο έκανε περιορισμένες αριθμητικά τροποποιήσεις στη θέση του Συμβουλίου με βασικό σκοπό να αποσαφηνιστεί το κείμενο και όχι να αλλάξει το πεδίο του. Οι τροποποιήσεις που ψήφισε το Ευρωπαϊκό Κοινοβούλιο έχουν συζητηθεί και συμφωνηθεί κατά τις συζητήσεις μεταξύ των δύο συννομοθετών, με την υποστήριξη της Ευρωπαϊκής Επιτροπής.

4.1. Τροπολογίες που έγιναν δεκτές από την Επιτροπή

Η Επιτροπή αποδέχεται όλες τις τροποποιήσεις που ψήφισε το Ευρωπαϊκό Κοινοβούλιο καθώς είναι σύμφωνες με το γενικό σκοπό της πρότασης.

5. Συμπέρασμα

Δυνάμει του άρθρου 293 παράγραφος 2 της συνθήκης για τη λειτουργία της Ευρωπαϊκής Ένωσης, η Επιτροπή τροποποιεί την πρότασή της σύμφωνα με τις τροπολογίες που υπερψήφισε το Ευρωπαϊκό Κοινοβούλιο στην ολομέλειά του της 18ης Μαΐου 2010.

[1] COM(2008) 636.

[2] A6-0258/2009.

[3] Θέση (EΕ) αριθ. 8/2010, EE C 123 της 12.5.2010, σ. 5.

[4] COM(2010) 99.